|  |
| --- |
| **PRIPREMA ZA IZVEDBU NASTAVNOG SATA** |

|  |  |  |  |  |  |
| --- | --- | --- | --- | --- | --- |
| **Škola** | Osnovna škola Josipovac, Josipovac | | | | |
| **Nastavnik/stručni suradnik** | Andrijana Sili, učiteljica savjetnica razredne nastave | | | | |
| **Razred** | 1.b | **Datum** |  | **Trajanje sata** | 90 min |
| **Nastavna tema** | **Lektira: Pale sam na svijetu, Jens Sigsgaard** | | | | |
| **Nastavno/međupredmetno područje** | Hrvatski jezik | | | | |
| **Suodnosi** | Međupredmetna tema Uporaba IKTa  Međupredmetna tema Učiti kako učiti | | | | |
| **Tip nastavnog sata** | Interpretacija lektirnog djela | | | | |
| **Operacionalizirani ciljevi** | - primati tekstove primjerene učeniku (recepcija);  - određivati pojedinosti u tematsko– sadržajnome sloju. | | | | |
| **Ishodi učenja** | OŠ HJ A.1.1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  - razgovara u skladu sa svojim interesima i potrebama poštujući interese i potreba drugih  - postavlja jednostavna pitanja  - odgovara cjelovitom rečenicom  - upotrebljava riječi: molim, hvala, oprosti, izvoli  - govori više cjelovitih rečenica tematski povezanih u cjelinu  - izgovora glasove i naglašava riječi u skladu s jezičnim razvojem  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  OŠ HJ A.1.2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi  - samostalno i bez navođenja ponavlja izgovor glasova i čestih riječi te intonira rečenice s obzirom na priopćajnu svrhu  - spoznaje značenje riječi na temelju vođenoga razgovora  OŠ HJ A.1.4. Učenik piše školskim formalnim pismom slova, riječi i kratke rečenice u skladu s jezičnim razvojem.  - povezuje glas s odgovarajućim slovom  - razlikuje slova od drugih znakova  - povezuje glasove i slova u cjelovitu riječ, a riječi u rečenicu  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - oblikuje kratak pisani tekst primjeren početnomu opismenjavanju  - piše veliko početno slovo: prva riječ u rečenici, vlastita imena i prezimena ljudi i imena naselja ili mjesta u užem okružju  - piše rečenični znak na kraju rečenice  OŠ HJ B.1.1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  - izražava mišljenje o postupcima likova  - uspoređuje postupke likova iz književnoga teksta s vlastitim postupcima i postupcima osoba koje ga okružuju  - pripovijeda o događajima iz svakodnevnoga života koji su u vezi s onima u književnome tekstu  - objašnjava razloge zbog kojih mu se neki književni tekst sviđa ili ne sviđa  - dogovorenim simbolima unutar skupine ili crtežom izražava sviđa li mu se književni tekst ili ne sviđa  OŠ HJ B.1.2. Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.  - prepoznaje priču, pjesmu, zagonetku i igrokaz prema obliku  - opisuje situacije, događaje i likove u književnim tekstovima  - prepoznaje i izdvaja riječi koje se rimuju u pjesmama i igrokazima za djecu  - prepoznaje čudesne i izmišljene elemente u pjesmama za djecu i bajkama  - prepoznaje elemente igre riječima u pjesmama za djecu  - prepričava pročitanu priču vlastitim riječima  OŠ HJ B.1.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom radi oblikovanja uradaka u kojima dolazi do izražaja kreativnost, originalnost i stvaralačko mišljenje  - istražuje, eksperimentira i slobodno radi na temi koja mu je bliska  - stvara različite individualne uratke: crta izabrane stihove ili dijelove priče, likove i prostor, izražava se pokretom, oblikuje u različitim likovnim tehnikama likove iz priča, izrađuje vlastite slikopriče  - razvija vlastiti potencijal za stvaralaštvo | | | | |
| **Međupredmetne teme** | ikt A.1.1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  uku A.1.4. Učenik oblikuje i izražava svoje misli i osjećaje.  uku B.1.2. Na poticaj i uz pomoć učitelja prati svoje učenje. | | | | |
| **Nastavni oblici** | frontalni rad, individualni rad, skupni rad, rad u paru | | | | |
| **Nastavne metode** | usmeno izlaganje, aktivno slušanje**,** vođeni razgovor, rad na predlošku**,** razgovor, demonstracija, zaključivanje, vrednovanje rada u skupini | | | | |
| **Nastavni mediji i pomagala** | tableti, kodovi za motivaciju, geografska karta, listići za samostalan rad prilikom čitanja, ilustracije, knjiga *Pale sam na svijetu* | | | | |

|  |  |
| --- | --- |
| **Tijek nastavnog sata** | |
|  | **Opis aktivnosti** |
| **Uvodni dio sata i motivacija** (motivacija, najava teme i cilja sata)  trajanje: 15 minuta | **1. MOTIVACIJA**  Učenici su za zadaću trebali samostalno pročitati djelo Pale sam na svijetu te riješiti zadatak na listiću (Prilog 1).  Razgovaramo o dojmovima i iskustvima koja su imali čitajući knjigu.  Učenici su podijeljeni u parove. Zadatak svakog para je uzeti tablet i očitati QR kod. QR kod vodi na poveznicu za slaganje puzzle slike, slika je ilustracija iz knjige Pale sam na svijetu. Svaki par ima drugačiji kod što znači da ima i drugačiju sličicu za složiti.  Nakon što su učenici složili sličice uočavamo kako se radi o slikama koje su vidjeli čitajući knjigu.  Govorim im kratke zanimljivosti o autoru djela – odakle je, gdje se nalazi zemlja u kojoj je živio, čime se bavio... |
| **Središnji dio sata**  (obrada i vježba)  Trajanje: 60 minuta | Emocionalna analiza djela/Izražavanje doživljaja  Sadržajna analiza djela  Provodimo ju putem PP prezentacije (prezentacija je učitana kao dio ove pripreme). Prikazane su slike iz djela. Ukratko prepričavamo djelo. Par koji ima složenu sličicu a prikazana je na prezentaciji pripovijeda svoj dio priče.  Na ploči se nalazi plakat u kojeg treba staviti samo one osobine koje opisuju Paleta (Prilog 2). zajedno određujemo koje su to osobine te opisujemo situacije iz kojih možemo zaključiti da se radi o osobini koju smo dodijelili Paletu. Ukoliko mislimo da ima još koja osobina, a nije napisana učenici ju upisuju na plakat.  Razgovaram s učenicima ima li nešto što znaju da ne smiju raditi, a ipak rade. Učenici samostalno i slobodno iznose svoja iskustva.  Rješavamo listić (Prilog 3). |
| **Završni dio sata**  (sinteza, samovrednovanje, zaliha)  Trajanje: 15 minuta | Učenici se formiraju u prvotne skupine te rješavaju zadatak, složi redoslijed događaja i zalijepi na papir (Prilog 4).  Učenike zamolimo da razmisle o tome kako im je bilo raditi u skupini, te da vrednuju svoj rad. (Prilog 5)  **Zaliha:**  Maštaj.  Zamisli ono što ne smiješ raditi a želiš to napraviti. Nacrtaj. |

Prilog 1:

Jens Sigsgaard

**PALE SAM NA SVIJETU**

* Ukratko napiši svoj najljepši, najuzbudljiviji ili možda najopasniji san!
* Dovrši misao: Najljepše je biti s prijateljima jer…
* Prepiši točan odgovor! Što je poruka ove priče?

1. Najljepše je od svega biti sam na svijetu. Možeš raditi sve što ti srce zaželi i nema nikoga tko bi te kaznio.
2. Više ga uopće nije veselilo što je sam na cijelom svijetu. Zaželio se prijatelja, zaželio se mame i tate.

Prilog 2

GLAVNI LIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZREŽITE SAMO ONE OSOBINE KOJE OPISUJU PALETA I ZALIJEPITE IH.

ZNATIŽELJAN USAMLJEN

SLOBODAN LIJEN

UPLAŠEN UMIŠLJEN

NEUREDAN ZABRINUT

Prilog 3

ODGOVORITE PUNIM REČENICAMA NA PITANJA:

Što Pale ne smije raditi bez dopuštenja?

|  |
| --- |
|  |
|  |
|  |

|  |
| --- |
|  |
|  |
|  |

Što Pale radi u gradu, a zna da ne smije?

|  |
| --- |
|  |
|  |
|  |

|  |
| --- |
|  |
|  |
|  |

Prilog 4

IZREŽITE PRAVOKUTNIKE I SLOŽITE PRIČU PO REDU. KADA SLOŽITE PRIČU POZOVITE UČITELJICU A ONA ĆE VAM DATI SLJEDEĆU UPUTU.

IGRA JE DOSADNA BEZ PRIJATELJA.

TO JE BIO SAN.

PALE JE POŽELIO RODITELJE.

PALE JE SAM KOD KUĆE.

PALE JE SAM U GRADU.

Prilog 5

1. Lista za vrednovanje rada u skupini

|  |  |  |  |
| --- | --- | --- | --- |
| **PITANJA** | **DA** | **DJELOMIČNO** | **NE** |
| Je li tvoja skupina uspješno izvršila zadatke? |  |  |  |
| Je li se svaki član skupine dovoljno trudio da izvršite zadatke? |  |  |  |
| Jesu li članovi skupine cijenili tuđa mišljenja? |  |  |  |
| Jesi li zadovoljan/a svojim trudom u izvršenju zadataka? |  |  |  |
| Sviđa li ti se ovakav način rada? |  |  |  |